MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 4122/20.01.2021

**RAPORT DE SPECIALITATE**

la proiectul de hotărâre privind atestarea apartenenței la domeniul privat al municipiului a trenului situat în municipiul Satu Mare, str. Kogălniceanu nr.5

1. În conformitate cu prevederile art. 354-355 din OUG nr.57/2019 privind Codul Administrativ cu modificările și completările ulterioare, domeniul privat al unităților administrativ teritoriale este alcătuit din bunurile aflate în proprietatea lor și care nu fac parte din domeniul public.

2. Oportunitate: Terenul situat în municipiul Satu Mare, str. Kogălniceanu nr. 5, identificat prin CF nr. 152946 Satu Mare (CF vechi 7007 N satu Mare, nr. cadastral vechi 11121), nr. cadastral 152946 în suprafață de 1.689 mp a fost dat în administrare Consiliului Județean Satu Mare, drept care i-a fost retras prin HCL nr. 289/23.11.2017. Ulterior, având în vedere necesitatea dezvoltării urbanistice a municipiului prin HCL nr. 145/27.08.2020 s-a aprobat documentația PUZ -Parcare etajată S+P+2, însă și în prezent terenul în cartea funciară apare ca fiind în proprietatea Statului Român, fiind necesară atestarea acestuia la domeniul privat al muncipiului, pentru finalizarea obiectivului propus.

Atestarea terenului la domeniul privat al municipiului se realizează potrivit prevederilor art.36 alin.(1) din Legea nr.18/1991, ținând cont de motivarea din Decizia Curții Constituționale nr. 332/2016 referitoare la respingerea excepţiei de neconstituţionalitate a dispoziţiilor art. 26 alin. (2) şi art. 36 alin. (1) ultima teză din Legea fondului funciar nr. 18/1991 republicată, potrivit căreia ”la data intrării în vigoare a Legii nr. 18/1991,potrivit art. 36 alin. (1***) a operat o dezafectare ope legis din domeniul public al statului, prin trecerea terenurilor aflate în proprietatea statului, situate în intravilanul localităţilor şi care erau în administrarea primăriilor, în proprietatea privată a comunelor, oraşelor sau a municipiilor***, pentru a fi vândute, concesionate ori date în folosinţă celor care solicitau să-şi construiască locuinţe şi nu aveau teren, ori pentru amplasarea de obiective social-culturale sau cu caracter productiv, potrivit legii, ori pentru compensările prevăzute la art. 24 din lege, de vreme ce aceste terenuri împrumutau regimul juridic al terenurilor prevăzute la art. 26 din lege”.

Având în vedere considerentele ce preced potrivit art. 41 alin. 5^2 din Legea nr. 7/1996 a cadastrului și publicității imobiliare, republicată cu modificările și completările ulterioare, ”În cazul imobilelor proprietate privată a statului sau a unităților administrativ-teritoriale, intabularea se realizează în baza actelor de proprietate, iar în lipsa acestora, în temeiul hotărârii Guvernului, a consiliului județean și a consiliului local de atestare a apartenenței la domeniul privat, […]”

Terenul nu face obiectul unor cereri de reconstituire a dreptului de proprietate privată, nu este grevat de sarcini și nu formează obiectul unor litigii.

3. Legalitate: proiectul de hotărâre propus spre dezbaterea și aprobarea consiliului local se încadrează prevederilor art. 553 alin.(1) și alin. (4), art. 885 și art. 888 din Codul civil, ale art. art.354 și ale art. 355 din OUG nr. 57/2019 privind Codul administrativ, cu modificările ulterioare.

Având în vedere cele de mai sus, considerăm că proiectul de hotărâre este necesar, oportun și legal fapt pentru care se înaintează Consiliului local al municipiului Satu Mare, proiectul de hotărâre privind privind atestarea apartenenței la domeniul privat al municipiului a trenului situat în municipiul Satu Mare, str. Kogălniceanu nr.5.

Şef Serviciu

Faur Mihaela

Redactat:

Corina Seres/ 2 ex.